Suchinthana/ta-wikipedia huggingface dataset:
கொங்கணி நாள் மரப்பல்லி

கொங்கணி நாள் மரப்பல்லி (Goan day gecko)(நெமாசுபிசு கோயென்சிசு) என்பது மரப்பல்லி குடும்பத்தில் உள்ள பல்லி சிற்றினமாகும். இந்த சிற்றினம் தென்மேற்கு இந்தியாவை பூர்வீகமாகக் கொண்டது.

புவியியல் வரம்பு 
நெமாசுபிசு கோயென்சிசு இந்திய மாநிலங்களான கோவா மற்றும் கர்நாடகாவில் காணப்படுகிறது.

இனப்பெருக்கம் 
நெ. கோயென்சிசு முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் படிக்க 
Sharma RC (1976). "Records of the reptiles of Goa". Records of the Zoological Survey of India 71: 149–167. (Cnemaspis goaensis, new species, p. 152).
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
எம். வைத்தியநாதன்

எம். வைத்தியநாதன் (M. Vaithianathan) இந்தியாவைச் சேர்ந்த ஓர் அரசியல்வாதியாவார்.  இலாசுபேட்டை தொகுதியில் இருந்து தேர்ந்தெடுக்கப்பட்டு புதுச்சேரி சட்டமன்றத்தின் தற்போதைய உறுப்பினராக உள்ளார்.  முன்னதாக 2011 ஆம் ஆண்டு நடைபெற்ற புதுச்சேரி சட்டமன்றத் தேர்தலில் அகில இந்திய என்ஆர் காங்கிரசு கட்சி  சார்பில் போட்டியிட்டு 10189 வாக்குகள் பெற்று 5432 வாக்குகள் வித்தியாசத்தில் காங்கிரசு கட்சியின்  வி.பி.சிவக்கொழுந்துவை தோற்கடித்து வெற்றி பெற்றார்.  2016  ஆம் ஆண்டில் நடைபெற்ற சட்டமன்றத் தேர்தலின் போது, இவருக்கு அகில இந்திய தேசிய காங்கிரசு கட்சியிலிருந்து  வாய்ப்பு மறுக்கப்பட்டது.   பின்னர் இவர் சுயேச்சையாக போட்டியிட்டார்.  ஆனால் வி.பி.சிவக்கொழுந்துவிடம் தோல்வியடைந்து வாக்கு எண்ணிக்கையில் தொகுதியில் இரண்டாவது இடத்தைப் பிடித்தார்.  2021 புதுச்சேரி சட்டமன்றத் தேர்தலுக்கு முன்பு வைத்தியநாதன் காங்கிரசு கட்சியில் இணைந்து மீண்டும் இலாசுபேட் டை தொகுதியில் போட்டியிட்டார், இந்த முறை புதுச்சேரி மாநில பாரதிய சனதா கட்சித்  தலைவர் வி.சாமிநாதனை 5701 வாக்குகள் வித்தியாசத்தில் தோற்கடித்தார்.

மேற்கோள்கள் 

வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
அம்பா குள்ள மரப்பல்லி

அம்பா குள்ள மரப்பல்லி (Amba dwarf gecko)(நெமாசுபிசு அம்பா-(Cnemaspis amba), என்பது இந்தியாவில் காணப்படும் அகணிய உயிரி ஆகும். பாறையில் வாழும் இந்த பகலாடி பல்லி, பூச்சிகளை உண்ணுகிறது. இது மகாராட்டிராவில் வாழ்கிறது.

மேற்கோள்கள் 

 சினேமாஸ்பிஸ் அம்பா

இந்திய ஊர்வன
இந்திய அகணிய உயிரிகள்
அடிமுலப்பு சுரேஷ்

அடிமுலப்பு சுரேஷ் (Audimulapu Suresh) (பிறப்பு: ஏப்ரல் 27, 1964) ஓர் முன்னாள் அரசு ஊழியரும், அரசியல்வாதியும் பதினான்காவது ஆந்திரப் பிரதேச சட்டப் பேரவை உறுப்பினரும் ஆவார். இவர், ஒய். எஸ். ஆர். காங்கிரஸ் கட்சி சார்பில் ஆந்திர பிரதேசத்தில் உள்ள எர்ரகொண்டபாலம் சட்டமன்றத் தொகுதி உறுப்பினராவார். தற்போது, ஆந்திரப் பிரதேச முதலமைச்சர் ஜெகன் மோகன் ரெட்டியின் தலைமையில் ஆந்திரப் பிரதேச அரசின் கல்வி அமைச்சராக உள்ளார்.

ஆரம்ப கால வாழ்க்கை 
பிரகாசம் மாவட்டத்தின் மர்க்கபூரில் ஜார்ஜ் குழும நிறுவனங்களின் நிறுவனர் அடிமுலப்பு சாமுவேல் ஜார்ஜுக்கு பிறந்தார். இவரது தந்தை பதினோராவது மக்களவை பொதுத் தேர்தலில் ஓங்கோல் தொகுதியில் போட்டியிட்டார். சுரேஷ் 1984 இல்  தேசிய தொழில்நுட்பக் கழகதில் குடிசார் பொறியியலில் இளங்கலைப் பட்டம் பெற்றார், பின்னர் கணினி அறிவியல் பொறியியலில் முனைவர் பட்டம் பெற்றார். இவர்  டி. எச். விஜயலட்சுமி என்பவரை மணந்தார். முன்னதாக, சுரேஷ் இந்திய ரயில்வேயில் துணை நிதி அதிகாரி மற்றும் தலைமை கணக்கு அதிகாரியாக பணியாற்றினார்.

அரசியல் வாழ்க்கை 
2009 ஆம் ஆண்டு இந்திய இரயில்வேயில் இருந்து அரசு ஊழியர் பதவியை ராஜினாமா செய்துவிட்டு தனது அரசியல் வாழ்க்கையைத் தொடங்கினார். 2009  மற்றும் 2019 பொதுத் தேர்தர்களில் எர்ரகொண்டபாலம் சட்டமன்றத் தொகுதி உறுப்பினராகத் தேர்ந்தெடுக்கப்பட்டார். பின்னர், 2014 இல் சந்தனூதலபாடு சட்டமன்றத் தொகுதியின் சட்டப் பேரவை உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1964 பிறப்புகள்
ஆந்திரப் பிரதேச அரசியல்வாதிகள்
வி. என். புருசோத்தமன்

வான்மேரி நடேயி புருஷோத்தமன்  (Vanmeri Nadeyi Purushothaman) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு ஏப்ரல் மாதம் 9 ஆம் தேதியன்று இவர் பிரெஞ்சு இந்தியாவின் பாண்டிச்சேரி மாநிலத்தின் மாகேவிலுள்ள பள்ளூரில் பிறந்தார். இந்திய காங்கிரசு கட்சியின் தலைவராக இருந்தார். முப்பத்தைந்து ஆண்டுகளாக மாகேவிலிருந்து இருந்து பலமுறை சட்டமன்ற உறுப்பினராகத் தேர்ந்தெடுக்கப்பட்டார்.  1964 மற்றும் 1968  ஆம் ஆண்டுக்கிடையில் பாண்டிச்சேரி சட்டமன்றத்தில் துணை சபாநாயகராகவும் பதவி வகித்துள்ளார்   மாகேவில்  பிரெஞ்சுக்காரர்களின் ஆட்சியின் போது அவர்களுக்கு எதிராகப் போராடியதால்  இவருக்கு சுதந்திரப் போராட்ட வீரர் என்ற தகுதி  வழங்கப்பட்டுள்ளது. இவர் பிரெஞ்சு மொழியை ல் நன்கு அறிந்தவர் எனப் புகழ் பெற்றார்.

மாகே நகராட்சியின் கடைசி நகரத் தந்தை  என்றும் முதல் தலைவர் தலைவர் என்றும் இவர் சிறப்பு பெற்றார்.  கே.வி.சினதாசு, என்.கே.மித்ரன் மற்றும் சிறீ வல்சன் ஆகிய மகன்களும், மேலும் இரண்டு மகள்களும் உள்ளனர்.

மேற்கோள்கள்

புற இணைப்புகள் 
 மாகே நகராட்சியின் வரலாறு

புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
புதுச்சேரி சட்டமன்ற உறுப்பினர்கள்
1990 இறப்புகள்
1909 பிறப்புகள்
மீரா விஜயன்

மீரா விஜயன் (Meera Vijayann) பாலின அடிப்படையிலான வன்முறை மற்றும் சமூக தொழில்முனைவு பற்றிய செய்தியாளர் ஆவார். இவர் ஆர்லிங்டன், வர்ஜீனியாவில் உள்ள அசோகாவில் தகவல் தொடர்பு மேலாளர் மற்றும் இணை ஒருங்கிணைப்பாளராக உள்ளார். மோதல் சமயங்களில் சமூக வன்முறையை முடிவுக்குக் கொண்டுவர  இந்தியாவின் இளைஞர் தூதராக உள்ளார்.

தொழில் வாழ்க்கை 
பாலியல் வன்கொடுமை பிரச்சனைகள் குறித்து இளைஞர்களுக்கு அதிகாரம் அளிக்கவும், விழிப்புணர்வை ஏற்படுத்தவும், கல்வி கற்பிக்கவும் நவீன ஊடகங்களை ஆக்கப்பூர்வமான வழிகளில் மீரா பயன்படுத்தினார். ஃபோர்ப்ஸ், தி கார்டியன், தி டெக்கான் ஹெரால்ட், தி ஹஃபிங்டன் போஸ்ட், சிஎன்என், ஐபிஎன் லைவ், ஓபன் டெமாக்ரசி மற்றும் தி நியூ இந்தியன் எக்ஸ்பிரசு உள்ளிட்ட ஊடகங்களில் இவரது கட்டுரைகள் மற்றும் வலைப்பதிவு இடுகைகள் வெளிவந்துள்ளன. அமில வீச்சுக்கு ஆளானவர்கள் மீதான சமூகத்தின் அணுகுமுறை பற்றி இவர்"ஐ டோன்ட் வாண்ட் டு பி ஜஸ்ட் எ சர்வைவர்: மூவிங் ஆன் ஃப்ரம் ஆன் ஆசிட் அட்டாக்" எனும் நூலினை எழுதியுள்ளார். "

அங்கீகாரம் 
2013 ஆம் ஆண்டில், தில்லி கூட்டுப் பலாத்காரத்தைத் தொடர்ந்து நடந்த போராட்டத்தைப் புகாரளித்ததற்காக சிஎன்என்-ஐபிஎன் சிட்டிசன் ஜர்னலிசம் எனும் விருதை வென்றார்.  இலண்டனில் உள்ள TEDx ஹவுஸ் ஆஃப் பார்லிமென்ட் மற்றும் வேல்ஸ் நேஷனல் அசெம்பிளி  ஆகியவற்றில் 'பாலியல் வன்முறைக்கு எதிரான குரலைக் கண்டறிதல்' என்ற தலைப்பில்  ஒரு உரையை வழங்கினார். இவர் இந்தியாவுக்கான இளைஞர் தூதுவர் ஆவார் .

2021 இல், மீடியம் ரைட்டர்சு சேலஞ்சு எனும் போட்டியின் நான்கு வெற்றியாளர்களில் ஒருவராக ($10 000 பரிசு) இருந்தார்.

மேலும் பார்க்கவும் 

 வித்யுத் கோரே, குடும்ப வன்முறையை வெளிப்படுத்தும் இந்திய பதிவர்

சான்றுகள்

வெளி இணைப்புகள் 

 
 
 
வாழும் நபர்கள்
இந்தியப் பெண் ஊடகவியலாளர்கள்
நீல் கமல் பூரி

நீல்கமல் பூரி (Neel Kamal Puri பிறப்பு: பிப்ரவரி 14, 1956) ஓர் இந்திய எழுத்தாளர், கட்டுரையாளர் மற்றும் கல்லூரி ஆசிரியர் ஆவார்.  பஞ்சாபின் லூதியானாவில் பிறந்த இவர், பாட்டியாலா சமஸ்தானத்தில் வளர்ந்தார்,யாதவிந்திரா பொதுப் பள்ளியில் பள்ளிப்படிப்பை முடித்தார். பள்ளியில் சேர்க்கப்பட்ட முதல் 30 பெண்களில் இவரும் ஒருவராவார். அதற்கு முன்பாக ஆண்கள் மட்டுமே பள்ளியில் பயின்றனர். 1979 முதல், பாட்டியாலா மற்றும் சண்டிகரில் உள்ள வெவ்வேறு கல்லூரிகளில் ஆங்கில இலக்கிய விரிவுரையாளராகப் பணியாற்றினார்.தற்போது சண்டிகரில் உள்ள பெண்களுக்கான அரசு கல்லூரியில் இலக்கியம் மற்றும் ஊடகப் படிப்புகளைக் கற்பித்து வருகிறார்.

புத்தகங்கள் 
பென்குயின் இந்தியாவால் வெளியிடப்பட்ட பாட்டியாலா குவார்டெட்  மற்றும் ரூபா பதிப்பகத்தால் வெளியிட்ட ரிமம்பெர் டூ ஃபர்கெட் ஆகிய புதினங்களை எழுதியுள்ளார். புகழ்பெற்ற எழுத்தாளர் குஷ்வந்த் சிங், தி பாட்டியாலா குவார்டெட்டை ஒரு பஞ்சாபி எழுதிய ஆங்கிலப் புனைகதையின் சிறந்த படைப்புகளில் ஒன்றாக விவரித்தார். இவர் பிறந்த மற்றும் வளர்ந்த நகரத்தை அடிப்படையாகக் கொண்ட இந்தக் கதைகளுக்குப் பிறகு, நீலகமல் பூரி தேகா கதைகள் என்ற சிறுகதைத் தொகுப்பில் அடுத்ததாக பணியாற்றுகிறார்.

சான்றுகள் 

வாழும் நபர்கள்
1956 பிறப்புகள்
பஞ்சாப் நபர்கள்
இந்திய ஆங்கில எழுத்தாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
உரோசன் தலால்

உரோசன் தலால் (Roshen Dalal பிறப்பு 1952) ஓர் இந்திய வரலாற்றாசிரியர் மற்றும் எழுத்தாளர் ஆவார். இந்திய பண்டைய வரலாறு தொடர்பாக முனைவர் பட்டம் பெற்றவர்.    முசோரியில் பிறந்த இவர் நாட்டின் பல்வேறு பகுதிகளில் தனது பள்ளிக் கல்வியினைப் பயின்றார். மும்பை பல்கலைக்கழகத்தில் வரலாற்றில் இளங்கலைப் பட்டத்திற்குப் பிறகு, புது தில்லி ஜவஹர்லால் நேரு பல்கலைக்கழகத்தில் பண்டைய இந்திய வரலாற்றில் முதுகலை மற்றும் முனைவர் பட்டம் பெற்றார். பள்ளி மற்றும் கல்லூரியில் ஆசிரியராகப் பணியாற்றியுள்ளார்.மேலும் இந்திய வரலாறு, மதம் மற்றும் தத்துவம் மற்றும் கல்வி ஆகிய துறைகளில் ஆராய்ச்சியில் ஈடுபட்டுள்ளார். இவர் தேராதூனில் வசிக்கிறார்.

வாழ்க்கை 
உரோசன் தலால் 1952 இல் இந்தியாவின் முசோரியில் பிறந்தார்.

தேர்ந்தெடுக்கப்பட்ட படைப்புகள் 

 தி பஃபின் ஹிஸ்டரி ஆஃப் இந்தியா (2 தொகுதிகள்) பெங்குயின் புக்ஸ் இந்தியா, 1997.
 தெ ரிலீஜியன்ஸ் ஆஃப் இந்தியா:எ கன்சயிஸ் கைடு டூ நைன் மேஜர் ஃபெய்த்ஸ்
 ஹிந்துயிசம்
 தெ காம்பேக்ட் டைம்லைன் ஹிஸ்டரி ஆஃப் தெ வேர்ல்டு
 தெவேதாஸ்:அன் இன்ட்ரோடக்சன் டூ ஹிந்துயிசம் சேக்ரட் டெக்ஸ்ட்ஸ்
 தி பஃபின் ஹிஸ்டரி ஆஃப் தி வேர்ல்ட் (2 தொகுதிகள்) பென்குயின் புக்ஸ் இந்தியா, 2014.

சான்றுகள் 

பார்சி மக்கள்
21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
1952 பிறப்புகள்
தல்லாபக திருமாலம்மா

தல்லாபக திருமாலம்மா (Tallapaka Tirumalamma) அல்லது திம்மக்கா (  ) (15 ஆம் நூற்றாண்டு) தெலுங்கில் சுபத்ரா கல்யாணம் எழுதிய தெலுங்குக் கவிஞர் ஆவார். இவர் பாடகர்-கவிஞர் அன்னமாச்சார்யாவின் மனைவி ஆவார்.

வாழ்க்கை 
திம்மக்கா ஒரு பிராமண குடும்பத்தில் பிறந்தவர். இவர் முதல் தெலுங்குப் பெண் கவிஞராகக் கருதப்படுகிறார்.  

திம்மக்காவின் முக்கிய படைப்பு, 1170 கவிதைகள் கொண்ட சுபத்ரா கல்யாணம், இந்து இதிகாசமான மகாபாரதத்தில் உள்ள பாத்திரங்களான அருச்சுனன் மற்றும் சுபத்ராவின் திருமணம் பற்றியது.

சான்றுகள்

வெளி இணைப்புகள் 

 தெலுங்கு கவிஞர்களின் தொகுப்பு
 தெலுங்கு பெண் கவிஞர்களின் பட்டியல்
 கடந்த 1000 ஆண்டுகளில் தெலுங்கு பெண் கவிஞர்கள்
 தல்லாபகா குடும்பத்தைப் பற்றிய திருமூலப் பக்கங்கள் 
 அன்னமய்ய கீர்த்தனாலு (ஸ்ரீ அன்னமாச்சார்யா சங்கீர்த்தனலுவின் பாடல் வரிகள் தெலுங்கு மற்றும் ஆங்கிலத்தில்)
இந்தியப் பெண் கவிஞர்கள்
தெலுங்கு கவிஞர்கள்
15-ஆம் நூற்றாண்டு இந்தியக் கவிஞர்கள்
திவிவேதுல விசாலாட்சி

திவிவேதுலா விசாலாட்சி (Dwivedula Visalakshi 1929 - 7 நவம்பர் 2014  ) என்பவர் பரவலாக அறியப்பட்ட தெலுங்கு எழுத்தாளர் ஆவார்.ஆந்திரப் பிரதேசத்தின் கலாச்சாரத் தலைநகரான விஜயநகரத்தைச் சேர்ந்த இவர், சிறுகதைகள் மற்றும் புதின எழுத்தாளராகத் தன்னைத் தனித்துவப்படுத்திக் கொண்டார்.வைகுண்டபாளி, வாரதி முதல் எந்த தூரம் ஏ பயணம் வரை இவரது தனித்துவமான பாணியினால் அறியப்படுகிறார்.வாராதி புதினத்தினை அடிப்படையாக வைத்து வெளியான திரைப்படம் வெற்றி பெற்றது.1998 இல் ஐதராபாத்தில் உள்ள பொட்டி ஸ்ரீராமுலு தெலுங்குப் பல்கலைக்கழகத்தில் பட்டம் பெற்றார்.

பல புத்தகங்களையும் சிறுகதைகளையும் எழுதியுள்ளார்.

1999 இல் சிறீ இராசலட்சுமி அறக்கட்டளையின் இலக்கிய விருதைப் பெற்றார்.

பௌர கிராந்தாலயம் துவாரகாநகர், விசாகப்பட்டினம், டாக்டர். டி. வி. சுப்பா ராவ் முன்னாள் மேயர், ஸ்ரீ பமிடிபதி ராமகோபாலம் ஆகியோர் முன்னிலையில் தனது நூல்களை உரிமையினை பொது நூலகத்திற்கு வழங்கினார்.

இலக்கியப் படைப்புகள் 

 வைகுண்டபாலி (1963)
 ஈ பயணம் சதிகி
 எக்கவலசின ரைலு
 வாராதி
 என்ட தூரம் ஈ பயணம்
 ரியாட்டி வெலுகு
 கிரஹணம் விதிச்சிண்டி
 மாரினா விழுவாலு
 ஜாருது மெட்லு

சான்றுகள்

வெளியிணைப்புகள் 
 படம்:- "வஸ்ததே மா பாவா" படத்தின் தொடக்கவிழா (கண்டசாலா இசையமைப்பாளராக கடைசியாக நடித்த படம்) - ஜி.எச்., தேவுலபள்ளி கிருஷ்ண சாஸ்திரி, த்விவேதுல விசாலாக்ஷி மற்றும் தயாரிப்பாளர் டி.கோபால கிருஷ்ணா.
தெலுங்கு எழுத்தாளர்கள்
2014 இறப்புகள்
1929 பிறப்புகள்
20-ஆம் நூற்றாண்டு இந்தியப் பெண் எழுத்தாளர்கள்
சிம்ரன் பகதூர்

சிம்ரன் பகதூர் (Simran Bahadur பிறப்பு: டிசம்பர் 13, 1999) ஓர் இந்தியத் துடுப்பாட்டக்காரர் .   பிப்ரவரி 2021 இல், தென்னாப்பிரிக்காவிற்கு எதிராக வரையறுக்கப்பட்ட நிறைவுகள் போட்டிகளுக்காக, இந்திய மகளிர் அணியில் இடம்பெற்றார்.     20 மார்ச் 2021 இல் தென்னாப்பிரிக்காவுக்கு எதிராக இந்தியாவுக்காக பெண்கள் பன்னாட்டு இருபது20 போட்டியில் அறிமுகமானார்.

சனவரி 2022 இல், நியூசிலாந்தில் 2022 மகளிர் துடுப்பாட்ட உலகக்கிண்ணத்திற்கான இந்திய அணியில் மூன்று ரிசர்வ் வீராங்கனைகளில் ஒருவராக  பெயரிடப்பட்டார். 15 பிப்ரவரி 2022 அன்று நியூசிலாந்துக்கு எதிராக இந்தியாவுக்காக பெண்கள் ஒருநாள் பன்னாட்டுத் துடுப்பாட்டப் போட்டியில் அறிமுகமானார்.

சான்றுகள் 

இந்தியப் பெண்கள் இருபது20 வீராங்கனைகள்
வாழும் நபர்கள்
1999 பிறப்புகள்
இந்திய மகளிர் ஒபது வீராங்கனைகள்
காமிசெட்டி சாவித்திரி

காமிசெட்டி சாவித்திரி (Kamisetty Savithri)(பிறப்பு 26 பிப்ரவரி 1923, இறந்த தேதி தெரியவில்லை) இந்திய அரசியல்வாதியும் புதுச்சேரியின் மேனாள் சட்டமன்ற உறுப்பினரும் ஆவார். இவர் யானம் சட்டமன்றத் தொகுதியினைச் சேர்ந்தவர். 1959 மற்றும் 1964க்கு இடையில் இந்த தொகுதியின் சட்டமன்ற உறுப்பினராக இருந்தார். இவர் யானத்தின் முன்னாள் மாநகரத் தந்தையாகவும் இருந்துள்ளார். காமிசெட்டி பரசுராம் நாயுடுவின் மனைவியும் ஆவார். இவர் யானத்தில் இறக்கும் வரை முக்கியமான தலைவராக இருந்தார். ஏனாமில் உள்ள சாவித்திரி நகர் இவரின் இறப்பிற்குப் பின்னால் இவரது பெயரால் அழைக்கப்படுகிறது.

மேலும் பார்க்கவும் 

 புதுச்சேரி சட்டப் பேரவை

மேற்கோள்கள் 

பிரெஞ்சு இந்தியா
புதுச்சேரி அரசியல்வாதிகள்
இறந்த ஆண்டு குறிப்பிடப்படவில்லை
1923 பிறப்புகள்
புதுச்சேரி சட்டமன்ற உறுப்பினர்கள்
போட்சா சத்யநாராயணா

போட்சா சத்தியநாராயணா (Botsa Satyanarayana) (9 ஜூலை 1958)  ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். 2015 ஆம் ஆண்டு வரை இந்திய தேசிய காங்கிரசில் இருந்த அவர், 7 ஜூன் 2015 அன்று YSR காங்கிரஸில் சேர்ந்தார்  இவர் ஆந்திரப் பிரதேசத்தில் நகராட்சி நிர்வாகம் மற்றும் நகர்ப்புற வளர்ச்சிக்கான முன்னாள் மாநில அமைச்சர் ஆவார்.

சொந்த வாழ்க்கை 
போட்சா, விசயநகரத்தில் பிறந்தவர். மகாராஜா கல்லூரியில் இளங்கலைப் பட்டம் பெற்றுள்ளார். இவர் 2006 இல் பொப்பிலி மக்களவைத் தொகுதியிலிருந்தும்  2009 இல் விஜயநகரம் மக்களவைத் தொகுதியிலிருந்தும் மக்களவை பிரதிநிதியாக தேர்ந்தெடுக்கப்பட்டார். இவர்,ஜான்சி லட்சுமி என்பவரை மணந்தார். இவருக்கு அரசியல்வாதியான போட்சா அப்பால நரசையா என்ற சகோதரர் உள்ளார்.

அரசியல் வாழ்க்கை 
போட்சா சத்தியநாராயணா , 1999-ம் ஆண்டு பொப்பிலி நாடாளுமன்றத் தொகுதியில் போட்டியிட்டு மக்களவை உறுப்பினரானார். இந்தத் தேர்தலில் ஆந்திராவிலிருந்து இந்திய தேசிய காங்கிரசின் சார்பில் தேர்தெடுக்கப்பட்ட 5 மக்களவை உறுப்பினர்களும் இவரும் ஒருவர்.  இவர்,2004 மற்றும் 2009ல் சீப்புருபள்ளி  சட்டமன்றத் தொகுதியில் இருந்து சட்டப் பேரவை உறுப்பினராகத் தேர்ந்தெடுக்கப்பட்டார். இவர், கனரக தொழில்கள், பஞ்சாயத்து ராஜ்,   வீட்டுவசதி, போக்குவரத்து மற்றும் சந்தைப்படுத்தல் அமைச்சராக பணியாற்றினார். ஆந்திரப் பிரதேச காங்கிரசின் தலைவராகப் பணியாற்றினார். 

2009 ஆம் ஆண்டு வானூர்தி விபத்தில் ஒய்.எஸ்.ராஜசேகர ரெட்டி இறந்த பிறகு, கொனிஜெட்டி ரோசய்யா, நல்லாரி கிரண் குமார் ரெட்டி ஆகியோர் ஆந்திராவின் முதல்வராக பதவி வகித்தனர். அப்போது, முதல்வர் வேட்பாளராக இவரது பெயரும் பரிசீலனையில் இருந்தது. 

2015 ஆம் ஆண்டில், போட்சா இந்திய தேசிய காங்கிரசு கட்சியில் இருந்து ராஜினாமா செய்து தனது குடும்பத்தினர் மற்றும் ஆதரவாளர்களுடன் ஒய். எஸ். ஆர். காங்கிரஸ் கட்சியில் சேர்ந்தார்.  இவர் 2019 இல் சீபுருபள்ளி தொகுதியிலிருந்து மூன்றாவது முறையாக சட்டமன்ற உறுப்பினரானார். 8 ஜூன் 2019 முதல் 7 ஏப்ரல் 2022 வரை ஆந்திரப் பிரதேச அரசில் நகராட்சி நிர்வாகம் மற்றும் நகர்ப்புற மேம்பாட்டு அமைச்சராகப் பணியாற்றினார்

ஜி20 சுகாதார மாதிரி மருத்துவமனை 
ஆந்திரப் பிரதேசத்தின் ஸ்ரீகாகுளத்தில் அமைந்துள்ள பல்சஸ் விஜயா பல்நோக்கு சிறப்பு மருத்துவமனை மற்றும் ஆராய்ச்சி மையம், இவரால் 2023 இல் திறக்கப்பட்டது. பல்சஸ் குழுமம் மற்றும் ஆந்திரப் பிரதேச அரசின் ஆரோக்கியசிறீ நலத் திட்டத்தால் நிதியளிக்கப்பட்ட இந்த மருத்துவமனை உள்கட்டமைப்பு 25,000 சதுர மீட்டருக்கு மேல் பரந்து விரிந்துள்ளது. இந்த மருத்துவமனையானது இதய நோய் முதல் அவசரகால சேவைகள் வரை பலவிதமான சிறப்புகளை வழங்குகிறது.

மேற்கோள்கள்

வெளி இணைப்புகள் 
 Botcha Satyanarayana profile
 Controversy re using public resources for daughter's wedding
 Women Shouldn't Roam the Streets at Night Just Because we Got Independence at Midnight

1958 பிறப்புகள்
வாழும் நபர்கள்
13வது மக்களவை உறுப்பினர்கள்
தமிழ் தியாகராஜன்

தமிழ் தியாகராஜன் ஒரு தமிழ்த் திரைப்பட இயக்குநரும், திரைப்படத் தயாரிப்பாளரும் மற்றும் திரைக்கதை ஆசிரியரும் ஆவார். குறிப்பாக இவர் தமிழ்த் திரைப்படங்களில் பணியாற்றுகிறார்.

வாழ்க்கை மற்றும் தொழில் 
தமிழ் தியாகராஜன் 06 ஜூன் 1989 அன்று தமிழ்நாட்டில் ( இந்தியா ) ஜெயம்கொண்டத்தில் பிறந்தார். அங்குள்ள அரசு மேல்நிலைப் பள்ளியில் பள்ளிப்படிப்பை முடித்த இவர், பிறகு சென்னையில் குடிசார் பொறியியல் படிக்கச் சென்றார். தனது கல்லூரி படிப்பிற்கு பிறகு சில ஆண்டுகள் தனியார் நிறுவனத்தில் உள்ள மென்பொருள் துறையில் பணியாற்றினார். சுயதீன திரைப்படத்தை இயக்கவும் தயாரிக்கவும், தான் வேலை செய்துக்கொண்டு இருந்த மென் பொருள் வேலையை துறந்து தன்னை 2013க்கு பிறகு முழுமையாக திரைத்துறைக்கு மாற்றிக்கொண்டார். அதன் பிறகு சோதனை முயற்சியாக சில குறும்படங்கள் இயக்கினார். மேலும் இவர் தமிழ் மொழி குறும்படமான டோனா 2014 உருவாக்கினார் (மே 2015 இல் கேன்ஸ் திரைப்பட விழாவில் குறும்படப் பிரிவில் தேர்ந்தெடுக்கப்பட்டது. ).

வாழ்க்கை 
தமிழ் தியாகராஜன் புனிதவதி என்பவரை மணந்தார்.. இவர் தேசிய அளவில் பல பதங்கங்களை கராத்தே மூலமாக பெற்றார். இவர் கராத்தேவின் மூன்றாவது டான். இவர் தற்பொழுது சென்னையில் காவலராக பணி  புரிகிறார்.

திரை வாழ்க்கை

குறிப்புகள்

வெளி இணைப்புகள் 

 IMDB இல் தமிழ் தியாகராஜன்

Articles with hCards
சென்னைத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
தமிழ்நாட்டுத் திரைப்பட இயக்குநர்கள்
1989 பிறப்புகள்
1848 (திரைப்படம்)

1848 என்பது 2023 ஆம் ஆண்டு வெளியாகும் இந்திய தமிழ் மொழி குற்றப்புனைவு மற்றும் அவல நகைச்சுவை வகையான திரைப்படம். தமிழ் தியாகராஜன்  இயக்குனராக அறிமுகம் ஆகிறார் மற்றும் எம். டி. விஜய் தயாரித்து இருக்கிறார். இப்படத்தில் ஜூனியர் எம்ஜிஆர் ஆனந்த் பாபு மற்றும் கிரிஷா குரூப் ஆகியோர் நடித்துள்ளனர். இவர்களுடன் காதல் சுகுமார், மற்றும் ஜான் ஷப் ஆகியோர் துணை வேடங்களில் நடித்துள்ளனர். புதிய இசை அமைப்பாளர் ஹரிகர சுதன் இசையமைத்து இருக்கிறார். இதற்கு முன்பு நடராஜன் சுப்பிரமணியம் தலைமையிலான  Infinity (2023 film) தமிழ் திரைப்படத்தின் ஒளிப்பதிவாளராக வேலை செய்த  சரவணன் ஸ்ரீ ஒளிப்பதிவு செய்துள்ளார். எம்.டி.விஜய் படத்தொகுப்பு செய்துள்ளார்.

நடிகர்கள் 

 கிரிஷா குரூப் மதியாக
 செந்தில் முருகன் எம்.பி.யாக ஆனந்த் பாபு
 கலிவரதனாக ஜூனியர் எம்.ஜி.ஆர்
 ஜூனியர் எம்ஜிஆர் உதவியாளராக காதல் சுகுமார்
 சேட்டுவாக உதயராஜ்
 கிர்ஷா குருப் காதலராக ஜான்
 ஸ்வேதாவாக சுல்பியா
 வீட்டுப் பணிப்பெண்ணாக சனா

படப்பிடிப்பு 
படப்பிடிப்பு முழுவதும் சென்னை மற்றும் அதனை சுற்றிய பகுதிகளில் எடுக்கப்பட்டது.

கதை சுருக்கம் 
முருகன் சிலையை தேடி செல்லும் மதி, அதற்கு இடையூறாக இருக்கிறார்கள் செந்தில் முருகன் மற்றும் கலிவரதன் ஆட்கள் இவர்களை சமாளித்து சிலையை மீட்டு தனது நோக்கத்தை நிறைவேற்றுகின்றனர்.

திரைப்படத்தின் முன்னோட்டம் 
1848 தமிழ் திரைப்படத்தின் முன்னோட்டம்   ஜூன் 7, 2024 அன்று  zee music south மூலமாக திரைப் பிரபலம் இயக்குநர் தமிழரசன் (இயக்குநர்) பலர் இணைந்து youtube பக்கத்தின் மூலமாக மக்களின் பார்வைக்கு வெளியிடப்பட்டது.

குறிப்புகள்

வெளி இணைப்புகள் 

 https://www.imdb.com/name/nm7133853/
 பா ரஞ்சித் டுவிட்டர் பக்கத்தில் ஃபர்ஸ்ட் லுக்கை வெளியிட்டார்
 திரைப்படத்தின் முன்னோட்டம்  ஜீ மியூசிக் இணையதளத்தில் வெளியிடப்பட்டுள்ளது.

இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
2023 தமிழ்த் திரைப்படங்கள்
பனேக்காவு பகவதி சாஸ்தா கோவில்

பனேகாவு பகவதி சாஸ்தா கோயில் இந்தியாவில் கேரளா மாநிலத் எர்ணாகுளம் மாவட்டம், பெரும்பாவூரில் உள்ளது.

வரலாறு
கோயில் அமைந்துள்ள இடத்தில் ஒரு குறிப்பிட்ட தனிநபரான சாக்யார்  என்ற தனி நபரின் திறமையான நிர்வாகத்தின் அனைத்து சடங்குகளும் பூசைகளும் நடத்தப்பெறுவதால் அவ்விடம் புனிதமாக கருதப்படுகிறது. காலப்போக்கில், புனித நிலமானது குடும்ப உறுப்பினர்களால், தலைமுறை தலைமுறையாக கவனிக்கப்பட்டு வந்த இக்கோயில், இறுதியில் ஒரு தொழில் நிறுவனத்திற்கு விற்கப்படவேண்டியாயிற்று. இந்த புனித பூமியின் விதியானது தேவியானது நிர்ணயிக்கப்பட்டதாகவும், பின்னர் அந்த நிலத்தை கலாச்சார பாரம்பரியத்தை பாதுகாக்கும் நோக்கத்துடன் ஸ்ரீ என்ற பக்தர் வாங்கியதாகவும் கூறப்படுகிறது.

துணைத்தெய்வங்கள்
கோபாலகிருஷ்ண வாரியர் என்ற புகழ்பெற்ற ஜோதிடரின் திறமையான வழிகாட்டுதலின்படி  இங்கு வன துர்க்கை என அழைக்கப்படுகின்ற பகவதி,  ஐயப்பன் எனப்படும் சாஸ்தா, பத்ர காளி, சர்ப்பதாரா மற்றும் ராக்ஷசசா ஆகியோருக்கான  தனித்தனி சன்னதிகள் கட்டப்பட்டன. வாஸ்து சாஸ்திர முறையை மனதில் இருத்தி இக்கோயில் கட்டப்பட்டதாகும். அவ்விடத்தின் புனிதத்தை, முன்னோர் காத்ததுபோல சுனில்தத் காத்து வருகிறார்.

அமைப்பு
கோயிலின் பக்கவாட்டில் இயற்கையாக ஓடும் நீரோடை உள்ளது. இது அதன் அழகை அதிகரிக்கிறது. பச்சை நிற நீரோடை அந்த ஓடையானது சபரிமலையில் உள்ள பம்பா நதியை ஒத்திருப்பதால்  அய்யப்பனுக்கு அர்ப்பணிக்கப்பட்டுள்து.  அய்யப்பனின் அருளால் ஆண்டு முழுவதும் அந்த ஓடை ஓடிக்கொண் இருக்கிறது.

மேற்கோள்கள் 

எர்ணாகுளம் மாவட்டத்திலுள்ள பகவதி அம்மன் கோயில்கள்
பழூர் படிபுரம்

பழூர் படிபுரம்  இந்தியாவில் கேரள மாநிலம் பிறவம் அருகே கொச்சிக்கு தென்கிழக்கே 33 கி.மீ. தொலைவில் அமைந்துள்ளது   இது பழூர் பெரும்திருக்கோவிலுடன் இணைந்த ஜோதிட மையம் ஆகும். இந்தக் கோயில் சுமார் 1,800 ஆண்டுகள் பழமையானது என்று நம்பப்படுகிறது. கிழக்கிலிருந்து மேற்காகப் பாயும் மூவாட்டுப்புழா ஆறு கோயிலை அடையும் போது திசை மாறுவது தனித்துவமான நிகழ்வாகக் கருதப்படுகிறது.

மேற்கோள்கள் 

எர்ணாகுளம் மாவட்டத்திலுள்ள இந்துக் கோயில்கள்
அகோகோதே-42

அகோகோதே-42 (WASP - 42) என்பது ஒரு K - வகை முதன்மை வரிசை  விண்மீன் ஆகும்.   இதன் மேற்பரப்பு வெப்பநிலை 5315 கெ. ஆகும்.  WASP - 42  விண்மீன் சூரியன். ஒத்த  அடர்தனிமங்களின் செறிவில் உலோகத்தன்மை ([Fe/H]) of 0.05 அளவாக உள்ளது. மேலும் இதும் சூரியனை விட  பில்லியன் ஆண்டுகள் பழமையானது.  அதன் K  கதிர்நிரல் வகைக்கு ஏற்ற  விண்மீன் கரும்புள்ளிச்  செயல்பாட்டையும்  இது வெளிப்படுத்தவில்லை.

2017 ஆம் ஆண்டில் நடந்த பல வானளக்கைகளில்  அகோகோதே - 42  விண்மீனுக்கான எந்த துணை விண்மீன்களையும் கண்டுபிடிக்கவில்லை.

கோள் அமைப்பு 
2012 ஆம் ஆண்டில்,  அகோகோதே-42 பி, கோளொன்று இறுக்கமான, ஓரளவு மையம்பிறழ்ந்த வட்டணையில் கண்டுபிடிக்கப்பட்டது. கோளின் சமனிலை வெப்பநிலை 1021 கெ ஆகும்.

மேற்கோள்கள் 

முதன்மை வரிசை விண்மீன்கள்
சென்டாரசு விண்மீன்குழாம்
புத்தன்காவு பகவதி கோயில்

புத்தன்காவு பகவதி கோயில் இந்தியாவின் கேரள மாநிலத்தில் எலாவூர் கிராமத்தில் அமைந்துள்ள பத்ரகாளி கோயிலாகும். இது ஒரு இந்துக் கோயிலாகும் .  கேரள இந்துக்களின் வழிபாட்டுத் தலங்களில் இதுவும் ஒன்றாகக் கருதப்படுகிறது.  எளவூர் தூக்கம் தொடர்பாக கேரளா முழுவதும் பரவலான குற்றச்சாட்டுகள் காரணமாக  இந்த கோயில் பிரபலமானது.

மேற்கோள்கள் 

எர்ணாகுளம் மாவட்டத்திலுள்ள பகவதி அம்மன் கோயில்கள்
புதூர்ப்பிள்ளி கிருஷ்ணசுவாமி கோயில்

புதூர்ப்பிள்ளி கிருஷ்ணர் கோயில், இந்தியாவின் கேரளாவில் எர்ணாகுளம் மாவட்டத்தில்  மஞ்சப்ரா என்ற சிறிய கிராமத்தில் அமைந்துள்ள கிருஷ்ணர்  கோயிலாகும். இந்தக்கோயில் கேரள மாநிலதின் தொல்லியல் துறையால் பாதுகாக்கப்பட்ட நினைவுச்சின்னமாக அறிவிக்கப்பட்டுளளது.

படத்தொகுப்பு

மேற்கோள்கள் 

எர்ணாகுளம் மாவட்டத்திலுள்ள கிருஷ்ணர் கோயில்கள்
Coordinates on Wikidata
சாமுண்டா தேவி கோயில்

சாமுண்டா நந்திகேசுவர் தாம் என்றும் அழைக்கப்படும்  சாமுண்டா தேவி கோயில் என்பது துர்க்கையின்  வடிவமான சாமுண்டி தேவிக்கு அர்ப்பணிக்கப்பட்ட ஒரு கோயிலாகும். இது வட இந்திய மாநிலமான இமாச்சலப் பிரதேசத்தின் காங்க்ரா மாவட்டத்தின் தர்மசாலா தெக்சில் பாலம்பூர் நகரத்திலிருந்து 19 கி.மீ தொலைவில் உள்ளது. இது இமாச்சல பிரதேசத்தில் உள்ள மிக முக்கியமான கோவில்களில் ஒன்றாகவும்,  இந்தியா முழுவதும் மிகவும் பிரபலமான ஒன்றாக உள்ள கோயிலாகும். இங்கு எந்த பிரார்த்தனை செய்தாலும் அது நிறைவேறும் என்று நம்பப்படுகிறது.  மிகவும் பழமையான ஆதி இமானி சாமுண்டா மூலவர் சந்நிதி, மலையின் உச்சியில் அமைந்திருப்பதால், யாத்ரீகர்கள் சென்றடைவது கடினம். எனவே, இந்த கோவில் சுமார் 400 ஆண்டுகளுக்கு முன்பு பக்தர்களின் வசதிக்காக கட்டப்பட்டது.

தொன்மம் 
இந்த பழமையான கோயில் 16 ஆம் நூற்றாண்டில் கட்டப்பட்டதாக கூறப்படுகிறது. மேலும் கணிசமான ஆன்மீக தொன்மங்களுடன் இணைக்கப்பட்டுள்ளது. ஒரு நாட்டுப்புறக் கதையின்படி, 16 ஆம் நூற்றாண்டின் அரசரும் ஒரு பூசாரியும் சாமுண்டா தேவியிடம் பிரார்த்தனை செய்து, சிலையை மிகவும் அணுகக்கூடிய இடத்திற்கு மாற்றுவதற்கு அவளது சம்மதத்தைக் கேட்டனர். பூசாரியின் கனவில் அம்மன் தோன்றி, சிலை எங்கே கிடைக்கும் என்று அவருக்குத் தெரிவித்ததாக செவிவழிக் கதை கூறுகிறது. மன்னருக்கு இது குறித்து தகவல் தெரிவிக்கப்பட்டு, அவரது ஆட்கள் பழங்கால சிலையைக் கொண்டுவந்து தற்போது கோவில் கட்டப்பட்டுள்ள இடத்தில் நிறுவினர்.

பிரபலம் 
இது இந்தியாவின் மிகவும் பிரபலமான கோயில்களில் ஒன்றாகும்.  சாமுண்டா தேவி கோயில் பாலம்பூருக்கு வருகை தரும் மக்களுக்கு ஒரு சுற்றுலா தலமாக எப்போதும் இருந்து வருகிறது. இக்கோயில் இந்தியாவின் அனைத்துப் பகுதிகளிலிருந்தும் பயணிகளை ஈர்க்கிறது, ஏனெனில் இதனுடன் நிறைய ஆன்மீக தொன்மங்கள் இணைக்கப்பட்டுள்ளன. அதேசமயம் கோயிலின் பழமையும் அதன் இமாச்சலக் கட்டிடக்கலையும்  காரணங்களாக உள்ளன. பாலம்பூரின் முக்கிய சுற்றுலாத்தலமான சாமுண்டா தேவி கோயிலுக்கு ஏராளமான சுற்றுலாப் பயணிகள் வருவதைத் தவிர, மலை நகரத்தில் வசிக்கும் உள்ளூர்வாசிகள் இப்பகுதியில் உள்ள புனிதமான வழிபாட்டுத் தலங்களில் ஒன்றாக இதைக் கருதுகின்றனர். குறிப்பாக இதன் பல தொன்மகதைகள் மற்றும் வரலாறு காரணமாக. அதனுடன் இணைக்கப்பட்டுள்ளனர். உள்ளூர்வசிகளும் அண்டை மலை வாழிடங்களில் இருந்து வரும் பக்தர்களும் அம்மனை பிரார்த்தனை செய்வதற்காக இந்த கோவிலுக்கு வருகிறனர்.

ஜக்னி மாதா கோயில் என்ற சிறிய கோயில் பள்ளத்தாக்கை ஒட்டிய மலை உச்சியில் அமைந்துள்ளது. இது ஒரு குறுகிய மலைப் பாதை மூலம் அடையமுடியும்.

மேற்கோள்கள் 

இமாசலப் பிரதேசத்திலுள்ள இந்து கோயில்கள்
Coordinates on Wikidata
அகோகோதே-45

WASP - 45 என்பது 690 ஒளி ஆண்டுகள் தொலைவில் உள்ள ஒரு கே - வகை முக்கிய - வரிசை நட்சத்திரமாகும். நட்சத்திர வயதை நன்கு கட்டுப்படுத்த முடியாது , ஆனால் அது சூரியனை விட பழமையானதாக இருக்கலாம்.  WASP - 45 கனமான தனிமங்களால் செறிவூட்டப்பட்டுள்ளது , இது சூரிய ஒளியில் 240% சூரிய ஒளியைக் கொண்டுள்ளது.

இந்த விண்மீன் குறைந்த புற ஊதா உமிழ்வைக் கொண்டுள்ளதால், குறைந்த விண்மீன் கரும்புள்ளிச் செயல்பாட்டைக் கொண்டிருப்பதாக  கருதப்படுகிறது. இருப்பினும் வண்ணக் கோளச் செயல்பாடு வேறு சில இடங்களில் பதிவாகியுள்ளது.

கோள் அமைப்பு 
2011 ஆம் ஆண்டில், வெப்பமான வியாழன் கோள் ஒத்த  அகோகோதே- 45பி கண்டுபிடிக்கப்பட்டது. இதன்சமனிலை வெப்பநிலை  1170±24 கெ ஆகும். கோளின் வளிமண்டலத்தில்  இரேய்லே சிதறல் எதுவும் கண்டறியப்படவில்லை.  இது மூடுபனி அல்லது உயர் முகிற் தளம் இருப்பதைக் குறிக்கிறது.

மேற்கோள்கள் 

சிற்ப விண்மீன் குழாம்
முதன்மை வரிசை விண்மீன்கள்
பி.புருசோத்தமன்

பி. புருசோத்தமன்  (P. Purushothaman)  இந்தியாவைச் சேர்ந்த ஓர் அரசியல்வாதியாவார்.  1948 ஆம் ஆண்டில் இவர் பிறந்தார். தமிழ்நாட்டைச் சேர்ந்த இவர்  அனைத்திந்திய அண்ணா திராவிட முன்னேற்றக் கழகக் கட்சியைச் சேர்ந்தவராவார்.  புதுச்சேரி சட்டமன்றத்தின் சட்டமன்ற உறுப்பினராக இருமுறை தேர்ந்தெடுக்கப்பட்டார்.  புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராகப் பணியாற்றினார்.

வாழ்க்கைக் குறிப்பு 
புருசோத்தமன் 1985 ஆம் ஆண்டு நடைபெற்ற தேர்தலில் வெற்றி பெற்று அரியாங்குப்பத்தில் இருந்து புதுச்சேரி சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  26 ஆண்டுகளுக்குப் பிறகு இவர் 2011 ஆம் ஆண்டில்  மணவெளியிலிருந்து புதுச்சேரி சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  2014 ஆம் ஆண்டு புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராக நியமிக்கப்பட்டார் 

புருசோத்தமன் செயலட்சுமி என்ற பெண்ணை திருமணம் செய்து கொண்டார். இத்தம்பதியருக்கு  ஒரு மகன் மற்றும் ஐந்து மகள்கள் இருந்தனர். 

புருசோத்தமன் 2019 ஆம் ஆண்டு  நவம்பர் மாதம் 2 ஆம் தேதியன்று தனது 71ஆவது வயதில் காலமானார்

மேற்கோள்கள் 

புதுச்சேரி சட்டமன்ற உறுப்பினர்கள் 2011-2016
அனைத்திந்திய அண்ணா திராவிட முன்னேற்றக் கழக அரசியல்வாதிகள்
2019 இறப்புகள்
கணிதப் பண்பு

கணிதப் பண்பு (property) என்பது எந்தவொரு கணத்திற்கும் பயன்படக்கூடியதொரு பண்பாகும். X என்ற கணத்தின் எல்லா உறுப்புகளுக்கும் வரையறுக்கப்பட்ட பண்பு p ஆனது கீழ்வரும் சார்பாக வரையறுக்கப்படுகிறது:
p: X →  {சரி, தவறு}, (பண்பு இருந்தால்: சரி; பண்பு இல்லையென்றால்: தவறு).

மாறாக p பண்பு இருக்கக்கூடிய  X இன் உட்கணமாகவும் வரையறுக்கப்படலாம்
{x | p(x) = true}; p என்பது சுட்டுச் சார்பு.

எடுத்துக்காட்டுகள் 
 நிகரி
 சேர்ப்புப் பண்பு
 பரிமாற்றுத்தன்மை 
 பங்கீட்டுப் பண்பு

மேற்கோள்கள்

கணிதக் கலைச்சொற்கள்
கணித உறவுகள்
இரமேசு பரம்பத்து

இரமேசு பரம்பத்து  (Ramesh Parambath)  இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு மே மாதம் 23 ஆம் தேதியன்று இவர் பிறந்தார். 15 ஆவது புதுச்சேரி சட்டமன்ற உறுப்பினராக இருந்தார்.  இந்திய தேசிய காங்கிரசு கட்சியில் உறுப்பினராக இருந்தார். பாண்டிச்சேரியின் மாகே தொகுதியை பிரதிநிதித்துவப்படுத்துகிறார்.

அரசியல் வாழ்க்கை 
இரமேசு பரம்பத்து கேரள மாணவர் சங்கத்தின் உறுப்பினராக அரசியல் வாழ்க்கையைத் தொடங்கினார். மாகே மகாத்மா காந்தி அரசு கலைக் கல்லூரியில் கேரள மாணவர் சங்கத்தின் பிரிவுத் தலைவராக இருந்தார். 1984-85 மற்றும் 1985-86 ஆம் ஆண்டுகளில் தொடர்ந்து இரண்டு முறை மகாத்மா காந்தி அரசு கலைக் கல்லூரி மாகே கல்லூரி ஒன்றியத்தின் தலைவராகத் தேர்ந்தெடுக்கப்பட்டார். 1989 முதல் 1997  ஆம் ஆண்டு வரை மாகே வட்டார இளைஞர் காங்கிரசு  குழுவின்  தலைவராக இருந்தார். புதுச்சேரி  மாவட்ட காங்கிரசு குழு உறுப்பினராகவும் இருந்தார்.  2006 ஆம் ஆண்டு முதல்  முதல் 2011 ஆம் ஆண்டு வரை மாகே நகரசபையின் நகர்மன்ற  தலைவராக தேர்ந்தெடுக்கப்பட்டார்   தற்போது மாகே மண்டலத்தின் வட்டார காங்கிரசு குழுவின்   தலைவராக உள்ளார். 

2021 புதுச்சேரி சட்டப் பேரவைத் தேர்தலில்,  இடதுசாரி சனநாயக முன்னணி வேட்பாளரான என். அரிதாசன் மாசுட்டரை தோற்கடித்து, கடுமையான போட்டியில் காங்கிரசுக்கு மாகே சட்டமன்றத் தொகுதியை மீண்டும் பெற்றார்.

தனிப்பட்ட வாழ்க்கை 
இரமேசு பரம்பத்து பாண்டிச்சேரி மாநிலத்திலுள்ள பள்ளூரில் 1961 ஆம் ஆண்டு மே மாதம்  23 ஆம் தேதியன்று பரம்பத்து கண்ணன் மற்றும் கே.பாரதிக்கு மகனாகப் பிறந்தார். வணிகவியலில் இவர் இளநிலை பட்டம் பெற்றிருந்தார்.

மேற்கோள்கள் 

1961 பிறப்புகள்
வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
அகோகோதே-46

அகோகோதே - 46 என்பது   தொலைவில் உள்ள ஒரு G - வகை முதன்மை  வரிசை விண்மீனாகும்.  இந்த விண்மீன் சூரியனை விட பழமையானது. சூரிய ஒளியுடன் ஒப்பிடும்போது சூரியனில் 45%  அளவு மட்டுமே  அடர்தனிமங்களைக்  கொண்டுள்ளது.  மேம்பட்ட வயது இருந்தபோதிலும், ஒரு மாபெரும் கோளின் நெருக்கமான வட்டணையில் உயர்  ஓதங்களால் விண்மீன் வேகமாக சுழல்கிறது.

இந்த விண்மீன் கரும்புள்ளிச் செயல்பாட்டுடன் தொடர்புடைய அதிகப்படியான புற ஊதாக் கதிர்வீச்சை உமிழ்கிறது. , மேலும் இது தூசி மற்றும் குப்பைகளால் சூழப்பட்டிருக்கலாம் என்று கருதப்படுகிறது.

கோள் அமைப்பு 
2011  ஆண்டில் , ஒரு  சூடான மீவியாழன் கோளான  அகோகோதே - 46 பி  கடப்பது கண்டறியப்பட்டது.   இதன்சமனிலை வெப்பநிலை 1636 ±44 கெ. ஆகும். 2014 ஆம் ஆண்டில் அளவிடப்பட்ட பகல்நேர வெப்பநிலை  கெ. ஆகும். இது இந்தக் கோள்  முழுவதும் மிகவும் மோசமான மீள்பகிர்வைக் குறிக்கிறது.  2020 ஆம்  ஆண்டில் பகல்நேர கோளின் வெப்பநிலையை மறு அளவீடு செய்ததன் விளைவாக   1870 கெ.எனும் குறைந்த வெப்பநிலை மதிப்பு கிடைத்தது. A re-measurement of the dayside planetary temperature in 2020 resulted in a lower value of 1870 K.

2017 ஆம் ஆண்டில் WASP - 46b இன் கடப்பு நேர மாறுபாடுகளைத் தேட்டமிட்டபோது சுழி. முடிவுகளை அளித்தது.  இதனால் விண்மீன் அமைப்பில் கூடுதல் வளிமப் பெருங்கோள்கள் இருப்பது  மறுக்கப்பட்டது.  மேலும், அகோகோதே - 46b கோளின் வட்டணையில் சிதைவேதும் கண்டறியப்படவில்லை.

மேற்கோள்கள் 

சிந்து விண்மீன்குழாம்
முதன்மை வரிசை விண்மீன்கள்
ஆல்ஃபிரட் ஆல்பர்ட்டு மார்டினோ

ஆல்ஃபிரட் ஆல்பர்ட்டு மார்டினோ (Alfred Albert Martineau) இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார்.  1859 ஆம் ஆண்டு திசம்பர் மாதம் 18 ஆம் தேதியன்று பிரான்சு நாட்டின் ஆர்டின்சு என்ற நிர்வாகக் கோட்டத்தில் பிறந்தார்.  ஒரு குறிப்பிடத்தக்க வரலாற்றாசிரியர் மற்றும் பிரெஞ்சு காலனித்துவ பேரரசின் காலனித்துவ நிர்வாகியாக இவர் அறியப்படுகிறார். 

காலனித்துவ விவகாரங்கள் மற்றும் பிரெஞ்சு காலனித்துவ விரிவாக்கத்தின் வரலாறு குறித்து விரிவாக இவர் எழுதினார். குறிப்பாக, முன்னாள் பிரெஞ்சு வெளியுறவு மந்திரி கேப்ரியல் அனோட்டாக்சுடன் இணைந்து எழுதிய ஆறு-தொகுதிகளான பிரெஞ்சு காலனிகளின் வரலாறு மற்றும் உலகம் முழுவதும் பிரெஞ்சு விரிவாக்கம் (1930-1934).  என்ற நூலைக் குறிப்பிடலாம். 1921 ஆம் ஆண்டில் காலனித்துவ சேவையிலிருந்து ஓய்வு பெற்ற பிறகு, இவர் 1935 ஆம் ஆண்டு வரை காலனித்துவ வரலாற்றைக் கல்லூரி டி பிரான்சில் கற்பித்தார் 

இவர் வெளிநாட்டு வரலாற்றின் பிரெஞ்சு சங்கம் என்ற அமைப்பின் நிறுவன உறுப்பினராக இருந்தார். (1912) காலனித்துவ அறிவியல் அகாடமியிலும் இவர் உறுப்பினராக இருந்தார். (1922). 

ஆர்பர்ட்டு மார்ட்டினோ 1945 ஆம் ஆண்டு சனவரி மாதம் 25 ஆம் தேதியன்று காலமானார்.

மேற்கோள்கள் 

1945 இறப்புகள்
1859 பிறப்புகள்
புதுச்சேரி அரசியல்வாதிகள்
பிரெஞ்சு அரசியல்வாதிகள்
அகோகோதே-49

அகோகோதே-49 (WASP - 49) என்பது ஒரு மஞ்சள் முதன்மை வரிசை  குறுமீன்  ஆகும். இதன் மேற்பரப்பு வெப்பநிலை 5600 கெ ஆகும். அகோகோதே - 49 விண்மீனில்  சூரியனுடன்  ஒப்பிடுகையில் அடர்தனிமங்கள் குறைவாக உள்ளன , இதன் பொன்ம(உலோக)த்தன்மை Fe / H  சுட்டெண் 0.23 ஆகும் , அதாவது இது சூரியனின் மட்டத்தில் 59%  செறிவு இரும்புச்சத்தையே கொண்டுள்ளது.

கோள் அமைப்பு 
2011 ஆம் ஆண்டில்  அகோகோதே - 49பி என்ற ஒரு கோள் கண்டுபிடிக்கப்பட்டது. 2017  ஆண்டில் இது ஒரு விரிவான சோடியம் உறை கொண்டிருப்பது கண்டறியப்பட்டது. 2019 ஆம் ஆண்டில், ஹப்பிள் விண்வெளி தொலைநோக்கி தரவைப் பயன்படுத்திய ஓர் ஆய்வு , மெக்னீசியம், இரும்பு உள்ளிட்ட பொன்மங்களால் ஏற்படும் தெளிவான உறிஞ்சுதல் கூறுகளைக் கண்டறிந்தது.   மேலும், மெக்னீசியம்,இரும்பு ஆகிய பொன்மங்கள் ஈர்ப்பு விசையால் கோளுடன் பிணைக்கப்படவில்லை , ஆனால் காந்தவியலாக  கோளுடன்  சிறைப்படுத்தப்பட்டுள்ளன. ஐயோ போன்ற புறநிலா அகோகோதே- 49பி கோளைச் சுற்றியுள்ள சோடியம் உறை  ஏற்பட்டு இருக்கலாம்.  > புதிய எண்ணக்கரு சுவையானதுனது:  ஆனால் ஊகமாகவும் இருக்கலாம்.

மேற்கோள்கள் 

முதன்மை வரிசை விண்மீன்கள்
இலெபசு விண்மீன்குழாம்
கிருட்டிணகிரி குள்ள மரப்பல்லி

கிருட்டிணகிரி குள்ள மரப்பல்லி (Krishnagiri dwarf gecko)(நெமாசுபிசு கிருட்டிணகிரியென்சிசு) என்பது நெமாசுபிசு பேரினத்தினைச் சார்ந்த மரப்பல்லி ஆகும்.

விளக்கம் 
கிருட்டிணகிரி குள்ள மரப்பல்லியின் தலை, உடல், கைகால்கள் மற்றும் வால் வெளிர் பழுப்பு நிறத்திலும் தலை மற்றும் முதுகு முழுவதும் கருமையான புள்ளிகளுடன் காணப்படும். இதனுடைய குறிப்பிட்ட சிற்றினப் பெயரானது தமிழ்நாட்டின் கிருட்டிணகிரி மாவட்டத்தில் இந்த சிற்றினத்தின் வகை அறியப்பட்ட பகுதியிலிருந்து பெறப்பட்டது.

இது இந்தியாவில் தமிழ்நாட்டில் மட்டுமே காணப்படும் அகணிய உயிரி. பகலாடி வகையினைச் சார்ந்த பாறையில் வசிக்கும் இந்த மரப்பல்லி பூச்சிகளை உணவாக உட்கொள்கிறது.

மேற்கோள்கள் 

 நெமாசுபிசு கிருஷ்ணகிரியென்சிஸ்

இந்திய ஊர்வன
இந்திய அகணிய உயிரிகள்
சான் எச். மூர்

சான் கார்ட்வெல் மூர் (John Hartwell Moore) (27 பிப்ரவரி 1939 – 10 ஆகத்து 2016)  அமெரிக்க நாட்டினைச் சேர்ந்த மானுடவியலாளர் ஆவார்.

இவர் வடக்கு டகோட்டாவில் உள்ள வில்லிசுடனில் பிறந்தார். மேலும் ஆர்கன்சாசில் உள்ள பராகோல்டில் வளர்ந்தார். இவர் ஆர்கன்சா பல்கலைக்கழகத்தில் வேதியியல் மற்றும் பொறியியலில் பட்டம் பெற்றார். பின்னர் பிரொக்டர் அன்ட் கேம்பில் என்ற நிறுவனத்தில் பணியாற்றத் தொடங்கினார். பின்னர் ஐக்கிய அமெரிக்கத் தரைப்படையில் சேர்ந்தார் . மேலும் வியட்நாம் போர் மற்றும் கொரியப் போரில் தீவிரமாக இருந்தார். 1964 ஆம் ஆண்டு செப்டம்பர்  மாதம் வெளியேற்றப்பட்ட பிறகு,  செல்மா முதல் மாண்ட்கோமெரி அணிவகுப்புகளில் பங்கேற்றார். வியட்நாம் இராணுவ சேவையால் தாக்கம் பெற்று 1967 ஆம் ஆண்டு நியூயார்க் பல்கலைக்கழகத்தில் சேர்ந்தார். 1974 ஆம் ஆண்டு மானுடவியலில் முனைவர் பட்டம் பெற்றார்.  அல்பியன் கல்லூரி, ஓக்லகோமா பல்கலைக்கழகம் மற்றும் புளோரிடா பல்கலைக்கழகத்தில் கற்பித்தார். அங்கு இவர் மானுடவியல் துறையின் தலைவராக பணியாற்றினார்.

இவரது ஆராய்ச்சி சிறப்புகளில் வட அமெரிக்க இந்திய இனவியல், உறவினர், மக்கள்தொகை மற்றும் சமூக கலாச்சார பரிணாமம் ஆகியவை அடங்கும். இவரது களப்பணியில் செயென், எம்விசுகோக் கிரீக், செமினோல், சோக்டாவ், கிரீ மற்றும் பாமுங்கி ஆகியவற்றின் ஆராய்ச்சி அடங்கும். விண்வெளி காலனித்துவத்தின் சாத்தியக்கூறுகளின் மக்கள்தொகை ஆய்வு நாசாவால் இன்டர்சுடெல்லர் பயணம் மற்றும் பல தலைமுறை விண்வெளிக் கப்பல்கள் என்ற புத்தகத்தில் வெளியிடப்பட்டது.

இவர் நேசனல் சியோகிராபிக் சேனலின் நேக்கட் சயின்சு தொலைக்காட்சி தொடரின் "விண்வெளி மனிதர்கள்" என்ற எபிசோடில் இடம்பெற்றார்.  தங்கள் நிலம், வளங்கள் மற்றும் ஒப்பந்த உரிமைகளைப் பாதுகாக்க முயலும் அமெரிக்கக் குழுக்களின் சார்பாக ஆலோசகராகவும் நிபுணர் சாட்சியாகவும் பணியாற்றினார். 1864 ஆம் ஆண்டு கொலராடோவில் உள்ள சாண்ட் கிரீக் படுகொலையில் கொல்லப்பட்ட அல்லது தாக்கப்பட்டவர்களின் வழித்தோன்றல்கள், 1865 ஆம் ஆண்டு லிட்டில் ஆர்கன்சாசு உடன்படிக்கையின் கீழ் இழப்பீடு வழங்கப்படும் என்று உறுதியளிக்கப்பட்டது. அவை ஒருபோதும் செலுத்தப்படவில்லை. 2007 ஆம் ஆண்டு மேக்மில்லன் இனம் மற்றும் இனவெறி கலைக்களஞ்சியத்தின் தலைமை ஆசிரியராக இருந்தார். மேலும் அறிவியல் முன்னேற்றத்திற்கான அமெரிக்க சங்கத்தின் உறுப்பினராகவும், மானுடவியல் பிரிவின் முன்னாள் தலைவராகவும் இருந்தார்.

இவர் தனது மனைவி செல்லி ஆர்லனுடன் புளோரிடாவின் கெய்னெசுவில்லில் வசித்து வந்தார். இவர்களுக்கு இரண்டு மகள்கள் உள்ளனர். 2016 ஆம் ஆண்டு ஆகத்து மாதம் 10 ஆம் தேதியன்று மூர் இறந்தார்.

மேற்கோள்கள்

வெளி இணைப்புகள் 
 புளோரிடா பல்கலைக்கழகத்தில் சான் எச்.மூரின் வலைப்பக்கம்

அமெரிக்க மானிடவியலாளர்கள்
2016 இறப்புகள்
1939 பிறப்புகள்
அகோகோதே-50

அகோகோதெ-50 (WASP - 50) என்பது 610 ஒளி ஆண்டுகள் தொலைவில் உள்ள ஒரு G - வகை  முதன்மை வரிசை விண்மீனாகும்.   இந்த விண்மீன் சூரியனை விட பழையது. சூரியனுடன் ஒப்பிடும்போது  அடர்தனிமங்களில் சற்று குறைந்துள்ளது. சராசரி  விண்மீன் கரும்புள்ளிச் செயல்பாட்டிற்கு அருகில் உள்ளது.  மேம்பட்ட  அகவை இருந்தபோதிலும் ,நெருங்கிய சுற்றுப்பாதையில்  உள்ள மாபெரும்  கோளால் எழுப்பப்பட்ட  ஓதங்களால்  இந்த விண்மீன் வேகமாக சுழல்கிறது.

இந்த விண்மீனுக்கு 2019 திசம்பரில் தாய்லாந்தின் தன்னார்வ வானியலாளர்கள் சோப்ராயா என்று பெயரிட்டனர்.

கோள் அமைப்பு 
2011 ஆம் ஆண்டில் வெப்பமான மீவியாழன்  கோள்  அகோகோதே-50பி (2019 இல் மேப்பிங் என்று பெயரிடப்பட்டது) கண்டறியப்பட்டது. இது 1405  கெ. இன் சமனிலை வெப்பநிலையைக் கொண்டுள்ளது.

மேற்கோள்கள் 

முதன்மை வரிசை விண்மீன்கள்
எரிதேனசு விண்மீன்குழாம்
அகர்வால் மரப்பல்லி

அகர்வால் மரப்பல்லி  (Agarwal's day gecko)(Cnemaspis agarwali-நெமாசுபிசு அகர்வாலி) என்பது இந்தியாவின் கிழக்குத் தொடர்ச்சி மலைகளில் காணப்படும் நெமாசுபிசு பேரினத்தினைச் சார்ந்த சிற்றினம் ஆகும். பகலாடி வகையினைச் சார்ந்த பாறைகளில் வாழும் இந்த மரப்பல்லி பூச்சிகளை உண்ணும். இது தமிழ்நாட்டின் சேலம் மாவட்டத்திற்கு அருகிலுள்ள சங்ககிரியில் காணப்படும் அகணிய உயிரி. அகர்வால் மரப்பல்லி சிறிய அளவிலான நெமாசுபிசு  சிற்றினம் ஆகும். இது 33 மி.மீ க்கும் குறைவான உடல் நீளத்தினை அடையக்கூடியது. இதனுடைய சிற்றினப் பெயரானது இந்திய ஊர்வன ஆராய்ச்சியாளர் இசான் அகர்வாலின் ஊர்வன வகைப்பாட்டியல் பங்களிப்பினை நினைவு கூறும் விதமாக இடப்பட்டது.

மேற்கோள்கள் 

இந்திய ஊர்வன
இந்திய அகணிய உயிரிகள்
லீனா சுபூப்

லீனா சுபூப் (Lena Spoof) (பிறப்பு: ஆகத்து 20, 1961  வாசா)  ஒரு பின்னிசு தடகள வீராங்கனை ஆவார். 100 மீட்டர் தடை ஓட்டத்தில் தேசிய சாம்பியன்சிப்பை நான்கு முறையும், 60 மீட்டர் தடை ஓட்டத்தில் தேசிய இன்டோர் மாசுடர்சு போட்டியில் நான்கு முறையும் வென்றுள்ளார். தொல்பொருள் ஆய்வாளர் பின்லாந்தில் முதல் நகர்ப்புற அகழ்வாராய்ச்சியை மேற்கொண்டார்.

17 வயதில், 1979 ஐரோப்பிய தடகள சூனியர் சாம்பியன்சிப் பைட்கோசுசில் 13.24 வினாடிகளில் சாதனை படைத்தார். இதன் விளைவாக அவரது தனிப்பட்ட சிறந்த  சூபூப் 1978 ஆம் ஆண்டு, 1979 ஆம் ஆண்டு, 1980 ஆம் ஆண்டு மற்றும் 1982 ஆம் ஆண்டு நான்கு முறை பின்னிசு சாம்பியன்சிப்பில் 100 மீட்டர் தடை ஓட்டத்தினை வென்றார்.  1978 ஆம் ஆண்டு, 1979 ஆம் ஆண்டு, 1980 ஆம் ஆண்டு மற்றும் 1983 ஆம் ஆண்டுகளில், இன்டோர் பின்னிசு மாசுடர்சில் 60 மீட்டர் தடை ஓட்டத்தையும் இவர் நான்கு முறை வென்றார். 

பயிற்சியின் மூலம், சூபூப் ஒரு தொல்பொருள் ஆராய்ச்சியாளர் மற்றும் பின்லாந்தில் உள்ள ஒரு நகர்ப்புற பகுதியை ஓல்ட் வாசாவில் உள்ள தொல்பொருள் தளத்தில் முதலில் மதிப்பீடு செய்தார்.

மேற்கோள்கள் 

வாழும் நபர்கள்
1961 பிறப்புகள்
கருஞ்சிவப்புக் குள்ள மரப்பல்லி

கருஞ்சிவப்புக் குள்ள மரப்பல்லி (scarlet dwarf gecko)(நெமாசுபிசு ருதிரா)  என்பது நெமாசுபிசு பேரினத்தினை சார்ந்த சிற்றினம் ஆகும். இது இந்தியாவில் மட்டுமே காணப்படும் அகணிய உயிரி.  பகலாடி வகையினைச் சார்ந்த இந்த மரப்பல்லி பாறைகளில் வாழும். பூச்சிகள் உண்ணும் பண்புடையது.

மேற்கோள்கள் 

 நெமாசுபிசு  ருத்திரா 

இந்திய ஊர்வன
இந்திய அகணிய உயிரிகள்
கே.எசு.வாசன்

கே.எசு.வாசன் (K.S. Vasan)  இந்திய கம்யூனிச்ட் கட்சி அரசியல்வாதி மற்றும் கோலார் தங்க வயல்களைச் சேர்ந்த தொழிற்சங்கவாதி ஆவார்.   1940 ஆம் ஆண்டுகளில் தங்க வயல்களில் முதல் இடதுசாரி தொழிற்சங்கத்தை ஏற்பாடு செய்தவர் ஆவார்.  வாசன், அப்போது ஒரு இளைஞன், சென்னையிலிருந்து கோலார் தங்க வயல்களுக்கு வந்து, பதின்மூன்று வெவ்வேறு சுரங்க நிறுவனங்களில் இருந்து தொழிலாளர்களைத் திரட்டி ஒரு தொழிற்சங்கத்தை உருவாக்கத் தொடங்கினார்.  இவர் பிரிட்டிசு அதிகாரிகளுக்கு எதிராக தொழிலாளர்கள் கிளர்ச்சிக்கு தலைமை தாங்கியதால் கைது செய்யப்பட்டார். 

பின்னர் எம்.சி.நரசிம்மன், வி.எம்.கோவிந்தன் ஆகியோருடன் வாசன் இணைந்தார். அவர்கள் ஒன்றாக 'சிவப்பு முக்கோணம்' என்று அழைக்கப்பட்டனர்.   ரெட் ட்ரைட் கூட்டு சுரங்கத் தொழிலாளர்களுக்கு ஊதிய திருத்தம் போன்ற பல வெற்றிகளை அடைய முடிந்தது. 

1963 ஆம் ஆண்டு வரை, வாசன் மைசூர் சுரங்கத் தொழிலாளர் சங்கத்தின் தலைவராக இருந்தார்.  இது அகில இந்திய தொழிற்சங்க காங்கிரசுடன்  இணைக்கப்பட்டது. 

1952 ஆம் ஆண்டு மைசூர் மாநில சட்டப் பேரவைத் தேர்தலின் போது, கோலார் தங்க வயல் சட்டமன்றத் தொகுதியில் வாசன் போட்டியிட்டார். தொகுதியில் இரண்டு இடங்கள் இருந்தன. ஒரு பொது மற்றும்  பட்டியல் சாதியினருக்கு ஒதுக்கப்பட்டது. வாசன் பொதுத் தொகுதியில் போட்டியிட்டு,  18,029 வாக்குகள் பெற்றுத் தேர்ந்தெடுக்கப்பட்டார். மற்றொரு இடத்தில் பட்டியலிடப்பட்ட சாதிகள் கூட்டமைப்பைச் சேர்ந்த பி.எம்.சுவாமிதுரை வெற்றி பெற்றார். 

இந்திய கம்யூனிசுட் கட்சி பிளவுபட்டபோது, வாசன் இந்திய பொதுவுடைமைக் கட்சி (மார்க்சிசுட்) பக்கம் சேர்ந்தார்.

மேற்கோள்கள் 

கர்நாடக அரசியல்வாதிகள்
கோலார் மாவட்ட நபர்கள்
இறந்த ஆண்டு குறிப்பிடப்படவில்லை
சண்டா - முண்டா

இந்து சமய நூலான தேவி மகாத்மியத்தில் உள்ளபடி சண்டாவும்,  முண்டாவும் (Chanda and Munda) அசுரர்களான  சும்பன் - நிசும்பன் ஆகிய அரக்கர்களுக்கு சேவை செய்பவர்கள் ஆவர். ஒரு நாள், இவர்கள் பார்வதியைக் காண்கின்றனர். அவளுடைய அழகைக் கண்டு வியக்கின்றனர். இவர்கள் இந்த தேவியின் அழகைக் குறித்து சும்பனிடம் சொல்கின்றனர். சும்பன் அவளை திருமணம் செய்து கொள்ள விரும்புகிறான். தேவியின் கைகளில் அவனது தளபதியான தும்ரலோச்சனா கொல்லப்பட்ட பிறகு, சும்பன் சண்டாவையும் முண்டாவையும் அவளுடன் சண்டையிட்டு அவளை வலுவந்தமாக தன்னிடம் கொண்டு வருமாறு கட்டளையிடுகிறான். சண்டாவும் முண்டாவும் தேவியை அணுகும்போது, அவள் கருப்பாக மாறுகிறாள். அவள் நெற்றியிலிருந்து காளி தோன்றி அவர்களைக் கொல்கிறாள். சண்டாவையும் முண்டாவையும் கொன்றதால், காளிக்கு " சாமுண்டி " என்ற பெயர் ஏற்படுகிறது. பின்னர், ராக்தாபிஜா என்ற அரக்கன் அசுரர்களால் அனுப்பப்பட்டான்.ஆனால் காளி தேவியால் அவன் கொல்லப்படுகிறான்.  

கந்த புராணத்தின் படி, சண்டாவும் முண்டாவும் சூரியனை வழிபட்டனர்.

மேலும் பார்க்கவும் 

 சும்பன் - நிசும்பன்
 மகிசாசூரன்

மேற்கோள்கள் 

தானவர்கள்
இராம்நகர் சட்டமன்றத் தொகுதி

இராம்நகர் சட்டமன்றத் தொகுதி (Ramnagar, Tripura Assembly constituency) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இந்த சட்டமன்றத் தொகுதி திரிபுரா மேற்கு மக்களவைத் தொகுதியின் பகுதியாகும்.

சட்டமன்ற உறுப்பினர்கள்

தேர்தல் முடிவுகள்

2023

2018

மேலும் பார்க்கவும் 
 திரிபுரா சட்டப் பேரவையின் தொகுதிகளின் பட்டியல்
 மேற்கு திரிபுரா மாவட்டம்

குறிப்புகள்

மேற்கோள்கள் 

திரிபுரா சட்டமன்றத் தொகுதிகள்
மேற்கு திரிப்புரா மாவட்டம்
எம். சதீசு ரெட்டி

எம். சதீசு ரெட்டி (M.Satish Reddy) இந்திய நாட்டினைச் சேர்ந்த அரசியல்வாதி மற்றும் பாரதிய சனதா கட்சியின் உறுப்பினர் ஆவார். ரெட்டி பெங்களூரு நகர மாவட்டத்தில் உள்ள பொம்மனகள்ளி சட்டமன்ற தொகுதியில் இருந்து கர்நாடகா சட்டமன்ற உறுப்பினராக உள்ளார்.

மேற்கோள்கள் 

1972 பிறப்புகள்
கர்நாடக அரசியல்வாதிகள்
வாழும் நபர்கள்
அகோகோதே-56

அகோகோதே-56 (WASP - 56) என்பது கோமா பெரினிசு விண்மீன் குழுவில் உள்ள G6 என்ற கதிர்நிரல்வகை கொண்ட சூரியனைப் போன்ற விண்மீனாகும். இதன் தோற்றப் பொலிவுப் பருமை 11.48 ஆகும்.  படிமமாக்க நுட்பத்தைப் பயன்படுத்தி கலார் ஆல்டோ ஆய்வகத்தில் மேற்கொள்ளப்பட்ட நோக்கீடுகள் , 3.4 வில்நொடிகள் தொலைவில் அமைந்துள்ள ஒரு துணை விண்மீனைக் கண்டறிந்தன. இருப்பினும் இது உண்மையான இருமத் துணை விண்மீனா அல்லது ஒளியியல் இரட்டை  விண்மீனா என்பது தெரியவில்லை.

கோள் அமைப்பு 
2011 ஆம் ஆண்டில்  அகல் கோணக் கோள் தேட்டத் திட்டக் குழுவால் கடப்புசார் ஒளி அளவீடு வழி கண்டுபிடிக்கப்பட்ட ஒரு  கோள்.இதில் உள்ளது.  கண்காணிப்பு பருவங்களில் பதினான்கு மாற்றங்கள் காணப்பட்டன ஒவ்வொன்றும் 214 மணித்துளிகள் நீடித்தன.  இவை  விண்மீன்களின் பொலிவை 14 மில்லிப்பருமைகள் அளவு குறைத்தது. இந்தக் கோள் வியாழன் விட 0.6 மடங்கு கூட பொருண்மை கொண்டது. மேலும், இது 4.6 நாட்கள்  வட்டணை அலைவுநேரத்தைக் கொண்டுள்ளது.  கோளில் அடர்பொன்ம  பெரிய  அகடு இருக்கலாம்.

மேற்கோள்கள் 

முதன்மை வரிசை விண்மீன்கள்
கோமா பெரினிசெசு விண்மீன்குழாம்
எம். என். ஆர். பாலன்

எம்.என்.ஆர். பாலன் (M. N. R. Balan) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் 14ஆவது புதுச்சேரி சட்டமன்றத்தின் துணை சபாநாயகராக இருந்தார். புதுச்சேரி பிராந்தியத்தில் உள்ள உழவர்கரை சட்டமன்றத் தொகுதியைப் பிரதிநிதித்துவப்படுத்திய இவர், முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். ஆர்.வி. சானகிராமனின் பாலன் மருமகனாகவும் அறியப்படுகிறார். புதுச்சேரி அரசுக்குச் சொந்தமான போக்குவரத்து மேம்பாட்டுக் கழகத்தின் தலைவராக இருந்த பாலன் தலைவர் பதவியை விட்டு பதவி விலகினார்.

புதுச்சேரி சட்டசபை துணை சபாநாயகர் தேர்தலில் போட்டியிடுவதற்காக  காங்கிரசு கட்சியின் சார்பாக எம்.என்.ஆர் பாலன் வேட்புமனுவை தாக்கல் செய்த போது இவரை எதிர்த்து யாரும் வேட்புமனு தாக்கல் செய்யவில்லை. இதனால் எம்.என்.ஆர் பாலன் துணை சபாநாயகராக போட்டியின்றி தேர்ந்தெடுக்கப்பட்டார்.

மேற்கோள்கள்

வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
காட்டே பக்ச ரங்கசுவாமி

காட்டே பக்ச ரங்கசுவாமி (Hotte Paksha Rangaswamy) (  ; 1933 - 7 சனவரி 2007) இந்திய மாநிலமான கருநாடகாவைச் சேர்ந்த ஒரு அரசியல் தலைவர் ஆவார். இவர் தேர்தலில் போட்டியிட விருப்பம் கொண்டிருந்தார்.  அதிக தேர்தல்களில் போட்டியிட்டதற்காக கின்னசு உலக சாதனை படைத்தவர் ஆவார். மேலும்  86 முறை இவர் தேர்தலில் தோல்வியுற்றார்.

பெயர் 
இவரது பெயர் கன்னடத்தில் வயிற்றுக் கட்சியின் ரங்கசாமி என்று மொழிபெயர்க்கப்பட்டுள்ளது. உணவுப் பற்றாக்குறையின் தேர்தல் திட்டமே இதற்குக் காரணம் ஆகும். இப்பெயரே அவரை பிரபலமாக்கியது. இவர் அந்த பெயரில் ஒரு அரசியல் கட்சியைத் தொடங்கிய பிறகு  கோட்டே பக்சா என்ற பெயரைப் பெற்றார்.

தேர்தல் மோகம் 
1967 ஆம் ஆண்டு மக்களவைத் தேர்தலில் அப்போதைய ரயில்வே அமைச்சராக இருந்த கெங்கல் கனுமந்தையாவை எதிர்த்துப் போட்டியிட்டதன் மூலம் இவர்  தேர்தலில் அறிமுகமானார்.  மேலும் 85 தேர்தல் போர்களில் ஈடுபட்டார். 

1970 ஆம் ஆண்டுகளில் சிக்மகளூர் இடைத்தேர்தலில் இந்திரா காந்தியை எதிர்த்துப் போட்டியிட்டார். முன்னாள் இந்தியப் பிரதமர்களான இராசீவ் காந்தி மற்றும் பி.வி.நரசிம்மராவ் ஆகியோருக்கு எதிராகவும் போட்டியிட்டார். இவரது இறுதித் தேர்தல் போர் கர்நாடக முன்னாள் முதல்வர் சோ.ம்.கிருசுணாவுக்கு எதிராக இருந்தது.

வறுமைக்கு எதிராக ஓட்டு 
ரங்கசாமி 1967 ஆம் ஆண்டு தனது சொந்த அறிக்கையை வெளியிட்டார். உணவுப் பற்றாக்குறையைத் தனது தேர்தல் திட்டமாக ஆக்கினார். மேலும் அரிசியை தேர்தல் நேரத்தில் ஒரு கிலோ 1 ரூபாய் மாட்டு வண்டியில் தனது பொருட்களைக் கடத்தினார். அதே காரணத்திற்காக இவர் கர்நாடகா முழுவதும் சைக்கிளில் சென்றார். இவர் பொது நலன் மனுக்களை தாக்கல் செய்வதில் முன்னோடியாக அறியப்பட்டார்.

பிற்கால வாழ்வு 
"கோட்டே பக்சா" ரங்கசாமி, தனது திரிசூலம் மற்றும் மெத்தை பூட்டுகளுடன், பெங்களூர் முழுவதும் ஒரு பழக்கமான காட்சியாக இருந்தார். இவரது பிற்கால வாழ்க்கையில், அவர் அயோத்தியில் உள்ள கிஷ்கிந்தா ஆசிரமத்தின் சுவாமி ரங்கநாதபுரி என்று அழைக்கப்பட விரும்பினார்.  இவருக்கு மூன்று மகன்கள் இருந்தனர்.

ட்ரிவியா 
 அவரது பிரச்சார சின்னம் ஒரு விமானம்.

மேற்கோள்கள் 

 
கர்நாடக அரசியல்வாதிகள்
2007 இறப்புகள்
1933 பிறப்புகள்
பம்பரதெனிய

பம்பரதெனிய இலங்கையின் மத்திய மாகாணத்தில் கண்டி மாவட்டத்தில் அமைந்துள்ள ஒரு கிராமம் ஆகும். இது உடுநுவரை பிரதேச செயலாளர் பிரிவில் அமைந்துள்ளது. இது கண்டிக்குத் தென்மேற்கே சுமார் 18 கிலோமீட்டர் தூரத்தில் அமைந்துள்ளது.

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மேற்கோள்கள் 

கண்டி மாவட்டத்தில் உள்ள ஊர்களும் நகரங்களும்
அகோகோதே-57

அகோகோதே-57 (WASP-57) என்பது 1310 ஒளி ஆண்டுகள் தொலைவில் உள்ள ஒரு G-வகை முதன்மை வரிசை  விண்மீனாகும் .  அகோகோதே-57  அடர்தனிமங்களில் குறைகிறது. சூரியனில் 55% இரும்புச் செறிவு உள்ளது.அகோகோதே-57 சூரியனை விட 0.957   பில்லியன் ஆண்டுகள் மிகவும் இளையது. 

2015  ஆண்டில்  நடந்த பல  கணக்கெடுப்புகளில்  அகோகோதே - 57 விண்மீனுக்கு எந்த விண்மீன்  இணையையும் கண்டறியவில்லை.

கோள் அமைப்பு 
2912 ஆம். ஆண்டில் ,  அகோகோதே - 57  விண்மீனைச் சுற்றியுள்ள ஒரு இறுக்கமான வட்டணையில் ஒரு வெப்பமான வியாழன் கோள் b கண்டறியப்பட்டது.

கோள்களின் சமனிலை வெப்பநிலை  ஆகும்.

மேற்கோள்கள் 

முதன்மை வரிசை விண்மீன்கள்
இலிப்ரா விண்மீன்குழாம்
சவுக்கூர் செயபிரகாசு செட்டி

சவுக்கூர் செயபிரகாசு செட்டி (Sowkoor Jayaprakash Shetty) (ஏப்ரல் 12, 1935 - செப்டம்பர் 7, 2015)  இந்திய வழக்கறிஞர் மற்றும் அரசியல்வாதி ஆவார். இவர் 1967 ஆம் ஆண்டு முதல் 1971 ஆம் ஆண்டு வரை கர்நாடக சட்டமன்ற உறுப்பினராக தேர்ந்தெடுக்கப்பட்டார். செட்டி 1935 ஆம் ஆண்டுஏப்ரல் மாதம் 12 ஆம் தேதியன்று  புகழ்பெற்ற வழக்கறிஞர் பி. நாராயண செட்டி மற்றும் ருக்மணி என். செட்டி ஆகியோருக்கு மகனாகப் பிறந்தார். செட்டி 1967 ஆம் ஆண்டு பிரம்மாவரா தொகுதியில் இருந்து அதிக பெரும்பான்மையுடன் சட்டப் பேரவைக்கு சுயேச்சை சட்டமன்ற உறுப்பினராக தேர்ந்தெடுக்கப்பட்டார். தனது பதவிக் காலத்தின் முடிவில் அரசியலில் இருந்து ஓய்வு பெற்ற பிறகு, செட்டி செயல்பாட்டில் ஈடுபட்டார். இவர் மறைந்த டாக்டர் விசாலாட்சி செட்டியை மணந்தார். செயப்பிரகாசு செட்டி 2015 ஆம் ஆண்டு செப்டம்பர் மாதம் 7 ஆம் தேதி அன்று நீண்டகால நோயால் இறந்தார்.

மேற்கோள்கள் 

கர்நாடக அரசியல்வாதிகள்
20 ஆம் நூற்றாண்டு இந்திய வழக்கறிஞர்கள்
2015 இறப்புகள்
1935 பிறப்புகள்
அகோகோதே-58

அகோகோதே-58 (WASP - 58) எனும் ஒரு G - வகை முதன்மை வரிசை விண்மீன் சுமார் 955 ஒளி ஆண்டுகள் தொலைவில் உள்ள ஒரு  செங்குறுமீனைக் கொண்ட ஒருஈரும விண்மீன் அமைப்பு ஆகும். அகோகோதே - 58  80% மடங்கு சூரிய  இரும்பைக் கொண்ட அடர்தனிமங்களில் சற்றே குறைந்துள்ளது. அகோகோதே - 58 சூரியனை விட 12.8 - 10.2 பில்லியன் ஆண்டுகள் பழமையானது.

அகோகோதே - 58A   விண்மீனின் கதிர்நிரலில் இலித்தியம் கண்டறியப்பட்டது , இது விண்மீனை அதன் மேம்பட்ட வயதிற்கு முரண்பாடாக  மாற்றுகிறது.

2015 ஆம் ஆண்டில்  பல்வகை ஆய்வுகள் ஒரு  செங்குறுமீன்  துணையைக் கண்டறிந்தன   இது WASP-58A இலிருந்து  1.281 ″  வில்நொடி அளவுக்குப் பிரிக்கப்பட்டிருந்தது, மேலும் இது 2016 இல் ஈர்ப்பு விசையுடன் பிணைக்கப்பட்டுள்ளது என உறுதிப்படுத்தப்பட்டது.

கோள் அமைப்பு 
2012 ஆம் ஆண்டில், முதன்மை  அகோகோதே-58ஏ  விண்மீனைச் சுற்றிவரும் ஒரு இறுக்கமான, வட்டணையில், வெப்பமான வியாழன் ஒத்த கோள் அகோகோதே-58 வ்பி கண்டறியப்பட்டது. 
கோளின் சமனிலை வெப்பநிலை  ஆகும்.

மேற்கோள்கள்

References

இரும விண்மீன்கள்
முதன்மை வரிசை விண்மீன்கள்
இலிரா விண்மீன்குழாம்
வால்மீகி நாயக்கர்

வால்மீகி நாயக் (Valmiki Nayak) (5 சூன் 1951 - 17 சூலை 2021)  இந்திய அரசியல்வாதி மற்றும் சித்தாப்புரா சட்டமன்றத் தொகுதியிலிருந்து கர்நாடக சட்டமன்றத்தின் முன்னாள் உறுப்பினர் ஆவார்.

தனிப்பட்ட வாழ்க்கை 
வால்மீகி நாயக் அரசியலுக்கு வருவதற்கு முன்பு இந்திய சிமென்ட் உற்பத்தி நிறுவனமான ஏசிசி லிமிடெட் நிறுவனத்தில் பணிபுரிந்தார். இவர் பல்கலைக்கழகத்திற்கு முந்தைய படிப்பு வரை படித்தார். வால்மீகி நாயக் சோனா பாயை மணந்தார். இவர்களுக்கு இரண்டு மகன்கள் மற்றும் நான்கு மகள்கள் உள்ளனர்.

அரசியல் வாழ்க்கை 
1986-87 ஆம் ஆண்டு வாடியில் மண்டல் பஞ்சாயத்து தேர்தலில் போட்டியிட்டு தனது அரசியல் வாழ்க்கையைத் தொடங்கினார்.   இவர் 1999 கர்நாடக சட்டப் பேரவைத் தேர்தலில் பாபுராவ் சவானை எதிர்த்து சகாபாத்தில் போட்டியிட்டு 7866 வாக்குகள் வித்தியாசத்தில் தோல்வியடைந்தார்.  பின்னர் அவர் 2008 ஆம் ஆண்டு கர்நாடக சட்டப் பேரவைத் தேர்தலில் சித்தப்பூரில் இருந்து மல்லிகார்ச்சுன் கார்கேவிடம் தோற்கடிக்கப்பட்டார்.  குல்பர்கா லோக்சபா தொகுதியை பிரதிநிதித்துவப்படுத்தும் பாராளுமன்ற உறுப்பினராக 15வது மக்களவைக்கு தேர்ந்தெடுக்கப்பட்ட பின்னர் மல்லிகார்ச்சுன் கார்கேவால் காலியான ஒரு தொகுதியான சித்தப்பூரில் இருந்து 2009 இடைத்தேர்தலில் பிரியங்க் எம். கார்கேவை ( மல்லிகார்சூன் கார்கேவின் மகன்) எதிர்த்து வால்மீகி நாயக் வெற்றி பெற்றார்.  இருப்பினும் அவர் 2013 ஆம் ஆண்டு மற்றும் 2018 ஆம் ஆண்டு பிரியங்க் எம். கார்கேவிடம் தோற்றார்.

இறப்பு 
காலை நடைப்பயணத்தின் போது இவருக்கு திடீரென நெஞ்சுவலி ஏற்பட்டது மற்றும் குல்பர்காவில் உள்ள ஜெயதேவா இருதய அறிவியல் மற்றும் ஆராய்ச்சி நிறுவனத்திற்கு கொண்டு செல்லப்பட்டார். அங்கு மாரடைப்பு காரணமாக இறந்துவிட்டதாக அறிவிக்கப்பட்டது. இவருக்கு மனைவி, இரண்டு மகன்கள் மற்றும் நான்கு மகள்கள் உள்ளனர். அவரது உடல் பின்னர் அவரது சொந்த இடமான வாடிக்கு மாற்றப்பட்டது. அங்கு  பொதுமக்களின் பார்வைக்காக வைக்கப்பட்டது.

மேற்கோள்கள்

வெளி இணைப்புகள் 
 கர்நாடக சட்டமன்றம்

குல்பர்கா மாவட்ட நபர்கள்
2021 இறப்புகள்
1951 பிறப்புகள்